text:
 21.4.2005
 FI
 Euroopan unionin virallinen lehti
 L 102/4
 ETA:N
 SEKAKOMITEAN PÄÄTÖS
 N:o 140/2004,
 tehty 29 päivänä lokakuuta 2004,
 ETA-sopimuksen liitteen I (Eläinlääkintä- ja kasvinsuojeluasiat) muuttamisesta
 ETA:N SEKAKOMITEA, JOKA
 ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
 sekä katsoo seuraavaa:
 (1)
 Sopimuksen liite I muutettiin 9 päivänä heinäkuuta 2004 tehdyllä ETA:n sekakomitean päätöksellä N:o 96/2004 (1).
 (2)
 Jo hyväksytyn rehun lisäaineen (Saccharomyces cerevisiae) uuden käyttötavan väliaikaisesta hyväksymisestä 29 päivänä huhtikuuta 2004 annettu komission asetus (EY) N:o 879/2004 (2), sellaisena kuin se on oikaistuna EUVL: ssä L 180, 15.5.2004, s. 30, olisi otettava osaksi sopimusta.
 (3)
 Beeta-karoteenin ja kantaksantiinin hyväksymisestä ilman määräaikaa ryhmään ”väriaineet pigmentit mukaan lukien” kuuluviksi rehun lisäaineiksi 29 päivänä huhtikuuta 2004 annettu komission asetus (EY) N:o 880/2004 (3) olisi otettava osaksi sopimusta,
 ON PÄÄTTÄNYT SEURAAVAA:
 1 artikla
 Lisätään sopimuksen liitteessä I olevan II luvun 1zm kohdan (komission asetus (EY) N:o 490/2004) jälkeen kohdat seuraavasti:
 ”1zn.
 32004 R 0879: Komission asetus (EY) N:o 879/2004, annettu 29 päivänä huhtikuuta 2004, jo hyväksytyn rehun lisäaineen (Saccharomyces cerevisiae) uuden käyttötavan väliaikaisesta hyväksymisestä, sellaisena kuin se on oikaistuna EUVL: ssä L 180, 15.5.2004, s. 30.
 1zo.
 32004 R 0880: Komission asetus (EY) N:o 880/2004, annettu 29 päivänä huhtikuuta 2004, beeta-karoteenin ja kantaksantiinin hyväksymisestä ilman määräaikaa ryhmään ’väriaineet pigmentit mukaan lukien’ kuuluviksi rehun lisäaineiksi (EUVL L 162, 30.4.2004, s. 68).”
 2 artikla
 Asetusten (EY) N:o 879/2004, sellaisena kuin se on oikaistuna EUVL: ssä L 180, 15.5.2004, s. 30, ja 880/2004 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
 3 artikla
 Tämä päätös tulee voimaan 30 päivänä lokakuuta 2004, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
 4 artikla
 Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
 Tehty Brysselissä 29 päivänä lokakuuta 2004.
 ETA:n sekakomitean puolesta
 Puheenjohtaja
 Kjartan JÓHANNSSON
 (1) EUVL L 376, 23.12.2004, s. 17.
 (2) EUVL L 162, 30.4.2004, s. 65.
 (3) EUVL L 162, 30.4.2004, s. 68.
 (4) Valtiosäännön asettamista vaatimuksista ei ole ilmoitettu.